Βρετανικό Πολεμικό Νεκροταφείο της Ιερουσαλήμ

Το Βρετανικό Πολεμικό Νεκροταφείο στην Ιερουσαλήμ είναι ένας χώρος ταφής που φιλοξενεί στρατιώτες από τη Βρετανική Κοινοπολιτεία, οι οποίοι έχασαν τη ζωή τους κατά τη διάρκεια της εκστρατείας της Παλαιστίνης, στον Α΄ Παγκόσμιο Πόλεμο.

Το κύριο νεκροταφείο βρίσκεται στο όρος Σκοπός δίπλα στο νοσοκομείο Χαντάσα και την πανεπιστημιούπολη του Εβραϊκού Πανεπιστημίου της Ιερουσαλήμ, 4.5 χιλιόμετρα βόρεια της Παλιάς Πόλης της Ιερουσαλήμ "Jerusalem War Cemetery", Commonwealth War Graves Commission (CWGC) . 

Το νεκροταφείο περιέχει τους τάφους 2.515 πεσόντων της Κοινοπολιτείας (συμπεριλαμβανομένων 100 αγνώστων στοιχείων), ορισμένοι από τους οποίους μεταφέρθηκαν εδώ από τουλάχιστον επτά ακόμη νεκροταφεία της περιοχής, όπου δεν μπορούσαν να παραμείνουν. Ένας μικρός αριθμός εβραϊκών τάφων βρίσκεται κοντά στο οικόπεδο 'Ν'. Οι πεσόντες που έχουν ταφεί εδώ είναι από μονάδες του Ηνωμένου Βασιλείου, της Αυστραλίας, της Νέας Ζηλανδίας, της Ινδίας, της Αίγυπτου, της Νότιας Αφρικής και των Βρετανικών Δυτικών Ινδιών.  Στο νεκροταφείο είναι επίσης θαμμένος ένας μικρός αριθμός Γερμανών και Τούρκων στρατιωτών.

Μεταξύ των αξιοσημείωτων προσώπων που έχουν ταφεί εδώ είναι ο Ταγματάρχης Φίλιπ Γκλέιζμπρουκ, βουλευτής και μέλος του βρετανικού Συντηρητικού Κόμματος"Major Philip Kirkland Glazebrook", CWGC casualty record. 

Το νεκροταφείο περιέχει επίσης το Μνημείο της Ιερουσαλήμ για 3.300 πεσόντες ης Κοινοπολιτείας που έχασαν τη ζωή τους κατά τη διάρκεια του Α' Παγκοσμίου Πολέμου, στην Αίγυπτο και την Παλαιστίνη, και ο τόπος ταφής τους παραμένει άγνωστος . Αρχιτέκτονάς του ήταν ο Τζον Τζέιμς Μπέρνετ (John James Burnet) και ο γλύπτης Γκίλμπερτ Μπέιζ. Τα αποκαλυπτήρια του μνημείου έγιναν στις 7 Μαΐου 1927 από τον Λόρδο Άλενμπι, τον Βρετανό αρχιστράτηγο στη Μέση Ανατολή. Στο μνημείο ενσωματώνεται ένα παρεκκλήσι με  μωσαϊκό που σχεδιάστηκε από τον Ρόμπερτ Άνινγκ Μπελ.

 Φωτογραφίες 

 Εξωτερικοί σύνδεσμοι 


 https://www.findagrave.com/cemetery/2250717
 https://www.findagrave.com/cemetery/2253256

 Παραπομπές 

Κατηγορία:Κτίρια και κατασκευές στην Ιερουσαλήμ
Κατηγορία:Νεκροταφεία στην Ασία
Κατηγορία:Μνημεία του Α΄ Παγκοσμίου πολέμου